Drie dood ná aanval in Nederland | Maroela Media
Drie mense is dood en vyf gewond nadat 'n aanvaller by 'n tremstasie in Utrecht, Nederland, losgebrand het.
Die polisie het ná die aanval onmiddellik veiligheid by lughawens en sleutelgeboue opgeskerp. Die 37-jarige Gokmen Tanis, wat in Turkye gebore is, word intussen in verband met die aanval gesoek.
Jan van Zanen, burgemeester van Utrecht, het gesê drie van die beseerdes is kritiek. Daar is aanvanklik berig nege mense is beseer, maar Van Zanen het bevestig dit is vyf mense. Volgens Van Zanen hou die aanval moontlik met terreur verband. Hy het gesê die moontlikheid word ook ondersoek dat daar meer as een aanvaller betrokke was.
Mark Rutte, Nederland se eerste minister, het gesê die aanval word met ongeloof en afgryse bejeën.
"Indien dit 'n terreuraanval was, het ons net een antwoord: Ons nasie, demokrasie moet sterker wees as fanatisme en geweld."
Die skietery het by 'n besige aansluiting in 'n woongebied plaasgevind. Beamptes van die teenterreur-eenheid het by 'n woonstelblok naby die stasie bymekaargekom. Volgens Bernhard Jens, woordvoerder van die polisie, het die aanvaller glo met 'n motor van die toneel gevlug.
'n Reusesoektog is intussen na die verdagte van stapel gestuur. Inwoners van Utrecht is aanvanklik ná die aanval aangeraai om nie hul huise te verlaat nie, maar die kennisgewing is later teruggetrek.
In Duitsland is veiligheid op die grens met Nederland opgeskerp.
Die aanval volg dae nadat 50 mense in twee moskees in Christchurch, Nieu-Seeland, doodgeskiet is.
En dan wil almal die land verlaat want dit is veiliger daar. Ha,ha. Hier ken ons die vyand en ons mense is "street smart". Vertrou niemand. Ek bly net hier.
Waarom gaan bly Moslems in lande waar klomp goed teen hulle geloof is? "Sondes" soos eet van varkvleis, ongetroudes wat saamwoon, buitehuwelikse seks, gay huwelike is ALLES in Islam strafbaar met die dood, maar heel aanvaarbaar in Westerse lande. So dis mos nou onvermydelik dat Moslems wat na Westerse lande verhuis het, op 'n dag gaan moeg word vir al dié "sondes" rondom hulle en dan hulle Moslem "reg" in eie hande neem en die "sondaars" rondom hulle gaan begin straf.
In Nederland mag jy nie eens n vuurwapen besit nie as die slagoffers ge wapen was was net die aanvaller dalk dood nou is hulle kanonvoer
Onlangs die Australiër wat Moslems in NZ doodskiet, nou ń ? wat die Duitsers skiet? Is hier dalk ń konneksie?
Wel, dit het hulle nou van grense oopgooi. Angela Merkel gaan haar besluit om 800000,onskuldige vlugtelinge in Duitsland toe te laat, nog berou. Die ou klomp liberales moet my tog asb. nie weer veroordeel nie. Dit is tyd dat ons ons oë begin oopmaak en kennis neem van wat besig is om te gebeur.